CELEX: 62007CN0547
Language: sl
Date: 2007-12-07 00:00:00
Title: Zadeva C-547/07: Tožba, vložena 7. decembra 2007 – Komisija Evropskih skupnosti proti Republiki Poljski

23.2.2008   
            
            
               SL
            
            
               Uradni list Evropske unije
            
            
               C 51/35
            
         Tožba, vložena 7. decembra 2007 – Komisija Evropskih skupnosti proti Republiki Poljski
   (Zadeva C-547/07)
   (2008/C 51/58)
   Jezik postopka: poljščina
   Stranki
   
      Tožeča stranka: Komisija Evropskih skupnosti (zastopnika: D. Recchia in K. Herrmann, pooblaščenca)
   
      Tožena stranka: Republika Poljska
   Predlogi tožeče stranke:
   
               —
            
            
               Ugotovi naj se, da Republika Poljska, s tem da za posebna območja varstva (POV) ni razglasila vseh območij, ki na podlagi ornitoloških meril veljajo za najustreznejša za ohranjanje ptičjih vrst, ni izpolnila obveznosti iz člena 4(1) in (2) Direktive Sveta 79/409/EGS (1) z dne 2. aprila 1979 o ohranjanju prosto živečih ptic,
            
         
               —
            
            
               Poljski republiki naj se naloži plačilo stroškov.
            
         Tožbeni razlogi in bistvene trditve
   Republika Poljska se je s pristopom k Evropski uniji zavezala, da bo določila posebna območja varstva ptic.
   Decembra 2004 je bil na Poljskem objavljen ornitološki seznam za ohranjanje ptic evropskega pomena (IBA 2004), na katerega je bilo na podlagi ornitoloških meril uvrščenih 140 za varstvo ptic pomembnih območij.
   Republika Poljska petnajstih področij s seznama IBA 2004 ni razglasila za POV, poljski organi pa niso predložili nobene znanstvene analize, ki bi opravičevala to neuvrstitev na seznam.
   Poleg tega je površina osmih POV manjša od tiste na seznamu IBA 2004, zato so se zunaj njihovih meja znašla območja, ki so po IBA 2004 najustreznejša za ohranjanje ptičjih vrst.
   Končno so poljski organi septembra 2007, ne da bi o tem obvestili Komisijo, zmanjšali površino petih za POV razglašenih območij, kar ima znaten učinek na varstvo ptic.
   
      (1)  UL L 103, str. 1.